
                                                  AVIZ

      asupra  propunerii legislative pentru  modificarea  art.4 din Legea  nr.90/2003  privind vânzarea spaţiilor aflate în proprietatea  statului sau a unităţilor administrativ-teritoriale, destinate  sediilor partidelor politice 
                 În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.4 din  Legea nr.90/2003 privind vânzarea spaţiilor aflate în proprietatea statului sau a unităţilor administrativ-teritoriale, destinate sediilor  partidelor politice, trimisă cu adresa nr.Pl.x 587 din 18 septembrie 2007, înregistrată cu nr. 31/977 din 19 septembrie 2007.
                  Senatul, în calitate de primă Cameră sesizată, a respins propunerea legislativă, în şedinţa din 10 septembrie 2007.
        În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională . 

                  Membrii comisiei au examinat propunerea legislativă supusă avizării, expunerea de motive, punctul de vedere al Guvernului,  transmis cu adresa nr.943/26.04.2007, prin care nu  susţine adoptarea iniţiativei legislative şi avizul favorabil al Consiliului Legislativ nr.458 din 10.04. 2007.
                  Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus, în şedinţa din  9 octombrie 2007.
                  În urma dezbaterilor Comisia, cu majoritate de voturi, a hotărât avizarea favorabilă a propunerii legislative, cu amendamentele admise  redate în Anexa la prezentul aviz.

         În raport de obiectul şi conţinutul său, propunerea legislativă face parte din categoria legilor organice.

                                PREŞEDINTE,
    SECRETAR, 
                                 Sergiu Andon
    George Băeşu
ANEXA     la Avizul Plx. nr.587/2007

	Nr. Crt.
	Textul propunere legislativă
	Textul adoptat de comisie
	Observaţii

	1.
	TITLU

Lege pentru modificarea articolului 4 al Legii nr. 90/2003 privind vânzarea spaţiilor aflate în proprietatea statului sau a unităţilor administrativ teritoriale, destinate sediilor partidelor politice
	TITLU

Lege pentru modificarea  Legii nr. 90/2003 privind vânzarea spaţiilor aflate în proprietatea statului sau a unităţilor administrativ teritoriale, destinate sediilor partidelor politice.

 Autor:Comisia juridică
	 Pentru respectarea normelor de tehnică legislativă. Se modifică ă mai multe articole din Legea 90/2003, nu numai articolul 4.


	2.
	Articol unic – Articolul 4 din Legea nr.90/2003 privind  vânzarea spaţiilor aflate în proprietatea  statului sau a unităţilor administrativ-teritoriale, destinate sediilor partidelor politice, republicată în Monitorul Oficial al României, Partea I, nr.200 din 27 martie 2003, se modifică şi va avea următorul cuprins: 
	Articol unic – Legea nr.90/2003 privind  vânzarea spaţiilor aflate în proprietatea  statului sau a unităţilor administrativ-teritoriale, destinate sediilor partidelor politice, republicată în Monitorul Oficial al României, Partea I, nr.200 din 27 martie 2003, se modifică  după cum urmează:      

Autor: Comisia juridică
	Pentru respectarea normelor de tehnică legislativă.

	3.
	................


	1. Alineatul (1) al articolului 1  se modifică şi va avea următorul cuprins:
„Art. 1 alin. (1) Spaţiile destinate sediilor partidelor politice, inclusiv terenul aferent acestora, aflate în proprietatea privată a statului sau, după caz, a unităţilor administrativ-teritoriale pot fi vândute partidelor politice în condiţiile prezentei legi.”
Autor:Comisia juridică
	Pentru aplicarea uniformă a vânzării sediilor. Situaţia terenurilor aferente sediile partidelor politice nu este prevăzută expres în textul de lege, unităţile administrativ – teritoriale, aplicând în mod diferit textul de lege în ceea ce priveşte vânzarea terenului aferent sediului respectiv. 

	4.
	...............
	2.Alineatul (3) al articolului 1 se modifică şi va avea următorul cuprins:
„Art.2 alin. (3) Cumpărarea sediilor partidelor politice se poate face şi în rate, pe o perioadă de maxim 10 ani, la cererea partidului politic”.
Autor: Comisia juridică

	La art. 2, după alin. (2) se introduce un nou alineat, alin. (3). Pentru o aplicare nediscriminatorie şi unitară în ceea ce priveşte vânzarea spaţiilor repective. 

	5.
	.....................
	3. Articolul 4 va avea următorul cuprins:
...................................
	Articolul 4 rămâne nemodificat


                          PREŞEDINTE,                                 SECRETAR,

                         Sergiu  ANDON                                George Băeşu

